burgasdotpro/wikipedia huggingface dataset:
Markus Zusak

Markus Frank Zusak (* 23. jún 1975, Sydney) je austrálsky spisovateľ. Medzi jeho najznámejšie diela patria "Zlodejka kníh" a "Posol" - obe knihy sa stali medzinárodnými bestsellermi. Za svoj prínos v oblasti literatúry pre mládež dostal Zusak v roku 2014 cenu Margaret Edwardsovej.
Život a dielo.
Zusak sa narodil v austrálskom Sydney. Jeho rodičia tam emigrovali na konci päťdesiatych rokov - matka Lisa pochádza z Nemecka a otec Helmut z Rakúska. Zusak má dve sestry a jedného brata, zo súrodencov je najmladší. Na University of New South Wales vyštudoval anglický jazyk a dejepis.
Zusak napísal päť kníh. Prvé tri, "The Underdog", "Fighting Ruben Wolfe" a "When Dogs Cry", vychádzali v rokoch 1999 až 2001 a boli preložené do cudzích jazykov. Všetky získali rad ocenení. "The Underdog" sa Zusak snažil vydať celých 7 rokov. "Posol", ktorý sa na trh dostal v roku 2002, získal od CBC cenu za knihu roku 2003, a premiér Nového Južného Walesu mu dokonca udelil cenu Ethel Turnerovej. Kniha sa tiež dostala do užšieho výberu pri udeľovaní prestížnej Printzovej ceny.
"Zlodejka kníh" vyšla v roku 2005 a bola preložená do viac ako 30 jazykov. Okrem mnohých cien, ktoré vyhrala v Austrálii i vo svete, sa kniha dlho držala na prvom mieste rebríčka Amazon.com a na zozname bestsellerov New York Times; stala sa tiež bestsellerom v Brazílii, v Írsku a na Taiwane. Medzi prvými 5 najpredávanejšími knihami sa umiestnila v Spojenom kráľovstve, v Španielsku, v Izraeli a v Južnej Kórei, a plánujú sa aj ďalšie preklady.
V súčasnosti pracuje Zusak na románe nazvanom "Bridge of Clay".
Zlodejka kníh bola v roku 2013 sfilmovaná (film má rovnaký názov).
Ceny.
V roku 2014 získal Zusak od Americkej asociácie knižníc cenu Margaret Edwardsovej. Táto cena je udeľovaná za konkrétnu knihu, ktorá predstavuje zásadný prínos v oblasti literatúry pre mládež.
V roku 2006 Zusak dostal cenu mladého austrálskeho románopisca roka, ktorú každoročne udeľuje denník Sydney Morning Herald.
Juraj Králik

Juraj Králik môže byť:
Kôstka

Kôstka (v prvých dvoch významoch spisovne, v ostatných nárečovo) alebo kostka (vo všetkých významoch len nárečovo) môže byť:
Philip Ziegler

Philip Sandeman Ziegler (* 24. december 1929, Ringwood, Anglicko – † 22. február 2023) bol britský biograf a historik.
Životopis.
Vzdelával sa na St Cyprian's School, Eastbourne a potom na Summer Fields School v Oxforde. Pokračoval na Eton College a New College. Absolvoval štúdium práv a nastúpil k British Foreign Service. Následne bol vyslaný na miesta ako Laos, Pretoria a Bogota, a pôsobil aj ako delegát NATO v Paríži.
V roku 1967 odišiel z diplomatických služieb a začal pracovať pre nakladateľstvo Collins. Pôvodne zamýšľal stať sa románopiscom, ale začal kariéru ako autor životopisov. Bol šéfredaktorom v Collins v rokoch 19791980. Písal pre "The Spectator", "The Listener", "The Times", "The Daily Telegraph" a "History Today".
Konstantinidis

Konstantinidis (gr. Κωνσταντινίδης) je priezvisko, pozri Konstantinidis (priezvisko), napr.:
Hagara

Hagara je slovenské priezvisko. Najčastejšie je v mestách Nováky, Piešťany a Trnava.
Ontronik Khachaturian

Ontronik "Andy" Khachaturian (Arménsky: Անդրանիկ (Անդի) Խաչատրյան; * 25. január 1975, Los Angeles, Kalifornia, USA) je americký hudobník, producent a DJ. Je známy hlavne ako bývalý spoluzakladateľ/bubeník skupiny System of a Down, ktorým bol v rokoch 1994 až 1997. Takisto je zakladateľom/frontmanom progresívnej rockovej skupiny The Apex Theory, ktorým bol v rokoch 1999 až 2002. V súčasnosti pracuje ako producent vo svojom projekte OnTronik™ a tiež sa venuje DJingu.
Oblúková ulica

Oblúková ulica je ulica:
Paška

Paška môže byť:
Ulica odbojárov

Ulica odbojárov je ulica:
Odborárska ulica

Odborárska ulica je ulica:
Paško

Paško môže byť:
Michal Masný

Michal Masný (* 14. august 1979, Žilina) je slovenský volejbalista. Hráva na pozícii nahrávača. Je 182 cm vysoký a váži 75 kg. Od sezóny 2013/14 pôsobí v klube najvyššej poľskej súťaže Jastrzębski Węgiel. Je ženatý a otec dvoch dcér.
Od roku 2003 je členom , s ktorou sa zúčastnil piatich turnajov Majstrovstiev Európy, prvýkrát v roku 2003 v Nemecku. V roku 2008 a 2011 sa s ňou ako kapitán stal víťazom Európskej ligy.
Farkašovský

 Farkašovský je slovenské priezvisko. Je rozšírené najmä v okresoch Spišská Nová Ves a Rožňava, najviac (s výrazným odstupom) v obci Jamník, potom v mestách Spišská Nová Ves a Rožňava.
Olbrachtova ulica

Olbrachtova ulica je ulica:
Štetínske cesto

Štetínske cesto () je kysnuté, vyprážané cesto, ktoré je typické pre Štetínsky okres. Je plnené mäsom alebo zeleninou; najčastejšie bravčové s hovädzím mäsom, kapustou a hubami alebo syr so šampiňónmi.
Najstaršia prevádzka kde predávali štetínske cesto bola otvorená v roku 1969 na ulici Wojska Polskiego 46 v Štetíne.
Od roku 2010 je štetínske cesto na zozname tradičných špecialít Európskej komisie.
20. október sa oslavuje ako Deň štetínskeho cesta.
Solan

Solan môže byť:
Solan (priezvisko)

Solan je priezvisko. Na Slovensku je zriedkavé, najčastejšie je v Bratislave.
Známi nositelia.
Pozri v článku Solan.
Solans

Solans môže byť:
Masný

Masný je priezvisko, pozri Masný (priezvisko), napr.:
Ålesund

Ålesund je mesto v Nórsku rozkladajúce sa na troch ostrovčekoch navzájom prepojených mostami. Žije tu 45 220 obyvateľov (31. 3. 2013). 
Mestský znak je tvorený rybárskou loďou a tromi rybami, čo odkazuje na jeho minulosť úspešného obchodného a rybárskeho mesta. Je tiež najväčším rybárskym prístavom v Nórsku a jedným z najväčších vývozcov solených a sušených rýb. 
Dejiny.
Prvým významným obyvateľom mesta bol vikingský vodca Rollo, prvý normanský vojvoda a predok Viliama I. Dobyvateľa.
V roku 1027 navštívil oblasť sv. Olaf, ktorý po celej zemi šíril kresťanstvo. Už v 12. storočí v meste postavili kamenný kostol ako jeden z prvých v Nórsku. Štatút mesta dostal Ålesund až v roku 1848, okrem iného preto, že konkurenčné rybárske mestá Bergen a Trondheim nechceli, aby sa Ålesund toľko rozvíjal, a tak jeho vývoj cieľavedome brzdili. V tej dobe tu žilo 1 100 obyvateľov.
Obyvatelia mesta často používajú frázu: "„To sme ešte od požiaru v Ålesunde nezažili“". Myslia tým pohromu, ktorá mesto postihla z 23. na 24. januára 1904 počas mohutnej búrky. 10 000 ľudí sa náhle ocitlo bez prístrešia, ale vďaka rýchlym a obetavým záchranným akciám a významnej pomoci od nemeckého cisára Viliama II. bolo mesto v krátkej dobe obnovené. Dostalo úplne nový vzhľad v podobe vtedajšieho secesného štýlu. Podoba mesta sa dochovala dodnes, preto je Alesund svetovou raritou secesnej architektúry.
Na vrchu Aksla, vysokom 189 m, je vyhliadka na celé mesto a okolité ostrovy. Prístup je po ceste, alebo schodiskom so 418 schodmi. V parku je pamätník Viliama II.
Masný (priezvisko)

Masný je slovenské a české priezvisko. Na Slovensku je najčastejšie v Podhorí (okres Žiina), Žiline a Banskej Bystrici. V Česku je najčastejšie v Ostrave.
Známi nositelia.
Pozri v článku Masný.
Němec

Němec môže byť:
Aosta

Aosta je hlavné mesto autonómnej talianskej provincie Valle d’Aosta ležiace 110 km severne od Turína vo výške . Počet obyvateľov je 34 657 (31. 12. 2012). Neďaleko mesta je portál tunelu pod Mont Blancom.
Dejiny.
Údolie Aosty v roku 25 pred Kr. dobyli Rimania. Kmeň Salasserov, ktorý tu sídlil, bol z veľkej časti predaný do otroctva. Mesto vzniklo na počesť cisára Augusta z existujúceho legionárskeho tábora pod menom "Augusta Praetoria". Bolo vybudované šachovnicovo, malo 64 insulae (mestských častí), štvorcový tvar, ktorý je možné vidieť na najstaršej časti mesta. Mestské hradby mali na všetkých stranách 4 brány. Fórum zaberalo plochu 8 insulae, amfiteáter zaberal 2 insulae. V roku 1032 sa stalo súčasťou Savojského vojvodstva.
Pamiatky.
Do súčasnosti sa zachoval veľký počet pamiatok z rímskej doby. Najlepšie sa zachovali mestské hradby, ktoré boli používané i v stredoveku. Zachovala sa i jedna mestská brána, tzv. "Porta Praetoria". Pred ňou je víťazný oblúk Arco d'Augusto (Augustov triumfálny oblúk) pri rieke Buthier. Neďaleko nej je kláštorný komplex S. Orso.
František Němec

František Němec môže byť:
Igor Němec

Igor Němec môže byť:
Jan Němec

Jan Němec môže byť:
Moravci

Moravci môžu byť:
Jaroslav Němec

Jaroslav Němec môže byť:
Moravec

Moravec môže byť:
Jiří Němec

Jiří Němec môže byť:
Karel Němec

Karel Němec môže byť:
Moravák

Moravák môže byť:
Martin Němec

Martin Němec môže byť:
Miroslav Němec

Miroslav Němec môže byť:
Oldřich Němec

Oldřich Němec môže byť:
Ondřej Němec

Ondřej Němec môže byť:
Petr Němec

Petr Němec môže byť:
Miroslava Němcová

Miroslava Němcová môže byť:
Miroslav Nemec

Miroslav Nemec môže byť:
Pavel Němec

Pavel Němec môže byť:
Josef Němec

Josef Němec môže byť:
Katedrála svätého Štefana (Meaux)

Katedrála svätého Štefana (francúzsky "Cathédrale Saint-Étienne de Meaux") je katedrála a francúzska národná pamiatka v meste Meaux, v departemente Seine-et-Marne, východne od Paríža. Je sídlom biskupa z Meaux.
Dejiny.
Výstavba katedrály začala v 12. storočí, ale bola dokončená až v 16. storočí. Chyby v pôvodnom návrhu a konštrukcii boli opravené v 13. storočí za prispenia architekta Gautiera de Vainfroy. Od konca 13. storočia boli práce často prerušované z dôvodu nedostatku financií. Tento stav sa zmenil až na začiatku 14. storočia vďaka štedrosti Karola IV. Ďalšiu stagnáciu zavinila Storočná vojna a okupácia Anglickom.
Stavba.
Vonkajšia výška katedrály dosahuje 48 metrov, vnútorná 33 metrov. Interiér má bohatú sochársku výzdobu. Je tu i organ zo 17. storočia.
Truhla

Truhla môže byť:
Jan Moravec

Jan Moravec môže byť:
Josef Moravec

Josef Moravec môže byť:
Moravec (priezvisko)

Moravec (o význame pozri Moravci) je české a slovenské priezvisko. Na Slovensku je najčastejšie v Žiline (najmä v časti Brodno), obci Čierne (okres Čadca) a Trnave. V Česku je veľmi časté, najrozšírenejšie je v Prahe, Žamberku a Ostrave.
Známi nositelia.
Pozri v článku Moravec.
Olivová ulica

Olivová ulica je ulica:
Opálová ulica

Opálová ulica je ulica:
Emanuel Kohút

Emanuel Kohút (* 21. júl 1982, Bratislava) je slovenský volejbalista, odchovanec volejbalového klubu VKP Bratislava. Hráva na pozícii stredného blokára. Jeho telesné parametre sú 206 cm výška a 99 kg váha. Od roku 2012 pôsobí v klube najvyššej talianskej súťaže Sisley Piemonte. Jeho prezývka je Tóno.
Od roku 2006 je členom , s ktorou sa zúčastnil štyroch turnajov Majstrovstiev Európy, prvýkrát v roku 2007 v Rusku. V roku 2008 a 2011 sa s ňou stal víťazom Európskej ligy.
Kuriér

Kuriér môže byť:
Učiteľka

Učiteľka môže byť:
Galis

Galis môže byť:
Gális

Gális je priezvisko, pozri Gális (priezvisko), napr.:
Gális (priezvisko)

Gális je priezvisko, vyskytujúce sa na Slovensku. Je rozšírené predovšetkým v okresoch Topoľčany a Partizánske, najviac v Krušovciach, Topoľčanoch, Partizánskom a Bošanoch.
Známi nositelia.
Pozri v článku Gális.
Slim Burna

Gabriel Soprinye Halliday (* 11. apríl 1988) známy pod umeleckým menom Slim Burna, je nigérijský hudobník, spevák, raper a hudobný producent.
Životopis.
Gabriel sa narodil v Essexe, presťahoval sa do Port Harcourt v Nigérii so svojou rodinou, keď mal dva roky.
V apríli 2013 vydal svoj ​​debutový album nazvaný "I'm On Fire".
Blažej

Blažej môže byť:
Blažej (priezvisko)

Blažej je slovenské a české priezvisko, odvodené od rovnomenného mužského mena. Na Slovensku sa najviac vyskytuje v obci Drietoma (okres Trenčín), Trenčíne a Kvašove (okres Púchov). V Česku je najčastejšie v Ostrave a Břeclavi.
Známi nositelia.
Pozri v článku Blažej.
Blažejová

Blažejová môže byť:
Karol Murgaš

Karol Murgaš môže byť:
Murgaš (priezvisko)

Murgaš je slovenské priezvisko. Na Slovensku je najrozšírenejšie v Banskej Bystrici, Zborove nad Bystricou (okres Čadca) a Zvolene.
Známi nositelia.
Pozri v článku Murgaš.
Vlk (priezvisko)

Vlk (o význame pozri vlk) je slovenské a české priezvisko. Na Slovensku je najrozšírenejšie v Trnave, Gbeloch (okres Skalica), Belej (okres Žilina a v Bratislave.
Známi nositelia.
Pozri v článku Vlk.
Otčenáš (rozlišovacia stránka)

Otčenáš môže byť:
Očenáš

Očenáš môže byť:
Očenáš (priezvisko)

Očenáš je slovenské priezvisko, odvodené od modlitby Otčenáš. Najčastejšie je v okrese Banská Bystrica, najviac v Banskej Bystrici, Selciach a Podkoniciach.
Známi nositelia.
Pozri v článku Očenáš.
Zana

Zana môže byť:
Zána

Zána môže byť:
Štrba (rozlišovacia stránka)

Štrba môže byť:
Martin Štrba

Martin Štrba môže byť:
Tristan Bernard

Tristan Bernard, vlastným menom Paul Bernard, (* 7. september 1866, Besançon, Francúzsko – † 7. december 1947, Paríž) bol francúzsky dramatik, spisovateľ, humorista, novinár a právnik. Svoje divadelné hry písal pre „theatre de boulevard“, čo bol žáner ktorého cieľom bolo baviť stredostavovské parížske obecenstvo.
Jeden z jeho početných aforizmov: „V živote sa dá spoľahnúť len na seba samého. Ale ani to neodporúčam.“
Rivers of Babylon

Rivers of Babylon môže byť:
Štefan Chrtiansky (1989)

Štefan Chrtiansky (* 17. august 1989, Detva) je slovenský volejbalista, odchovanec rakúskeho klubu Hypo Tirol Innsbruck. Hráva na pozícii smečiara. Jeho telesné parametre sú 207 cm výška a 96 kg váha. Od roku 2013 pôsobí v klube najvyššej francúzskej súťaže Nantes Rezé Métropole Volley. Jeho prezývka je Junior alebo Steve. Je synom slovenského reprezentačného trénera Štefana Chrtianskeho, ktorý ho viedol aj v Hypo Tirol Innsbruck.
Od roku 2011 je členom , s ktorou sa zúčastnil dvoch turnajov Majstrovstiev Európy, prvýkrát v roku 2011 v Česku a Rakúsku. V roku 2011 sa s ňou stal víťazom Európskej ligy. V ankete o najlepšieho slovenského volejbalistu, do ktorej bol zaradený prvýkrát, roka 2012 sa umiestnil na 7. mieste.
Štefan Chrtiansky

Štefan Chrtiansky môže byť:
Štrba (priezvisko)

Štrba je slovenské priezvisko. Najčastejšie je v mestách Nová Baňa, Nové Zámky a Žilina.
Známi nositelia.
Pozri v článku Štrba (rozlišovacia stránka).
Dvojeliptická prechodová dráha

Dvojeliptická prechodová dráha "(al. bieliptická dráha)" v astrodynamike alebo v nebeskej mechanike znamená prechodovú dráhu z nízkej kruhovej orbity na vysokú kruhovú orbitu, zloženú z dvoch polovíc eliptických dráh. Tieto eliptické dráhy sa dotýkajú hlavnými vrcholmi elipsy a druhé hlavné vrcholy ležia na nízkej a vysokej kruhovej orbite, pričom obiehané teleso sa nachádza v ohnisku elíps podľa Keplerových zákonov. Zvláštnosťou tejto prechodovej dráhy je, že prechodová dráha leží vysoko nad cieľovou orbitou.
Táto dráha môže byť za určitých podmienok energeticky efektívnejšia ako Hohmannova prechodová dráha. Myšlienku dvojeliptickej prechodovej dráhy publikoval v roku 1934 Ary Sternfeld.
Princíp dvojeliptickej prechodovej dráhy.
Obiehajúce teleso aktívne prechádza z nízkej kruhovej orbity (na obrázku modrá), na vysokú kruhovú orbitu (červená), nasledovným postupom:
Príklad.
Ak chceme preniesť družicu z nízkej kruhovej orbity s polomerom " r " 0 = 6700 km na novú kruhovú dráhu s polomerom " r " 1 = 93800 km, potom pomocou Hohmannovej prechodovej dráhy bude potrebné delta - v = 2.824,34 + 1.308,38 = 4132,72 m /s. Ale pri splnení podmienky "r" 1 &gt; 11,94 " r " 0 , čo spĺňame, je energeticky výhodnejšie použiť bi-eliptickú dráhu . Ak sa družica najprv urýchli o 3060,31 m/s , čím sa dostane na eliptickú obežnú dráhu s apogeom 268000 km (" r " 2 = 40 " r " 0 ). Následne sa v apogeu urýchľuje o ďalších 608,679 m/s, čím zmení obežnú dráhu na dráhu s novým perigeom " r " 1 = 93800 km. Na záver , v apogeu pribrzdí o 447,554 m/s, čím cirkularizuje konečnú dráhu. Potom celkové delta - v bude iba 4116,54 , čo je o 16,18 m/s ( 0,4 % ) menej, ako pri Hohmanovej dráhe. Nevýhodou je ale nepomerne dlhší čas prechodu na novú dráhu.
Lepšia efektivita dvojeliptickej prechodovej dráhy (voči Hohmanovej dráhe) spočíva vo vyššom prírastku delta v v perigeu, čím sa využíva Oberthov efekt.
Rubík

Rubík môže byť:
Rubík (priezvisko)

Rubík je české a slovenské priezvisko. Na Slovensku veľmi zriedkavé, vyskytuje sa len v obci Sľažany (okres Zlaté Moravce), rovnako ako priezvisko Rubik.
Známi nositelia.
Pozri v článku Rubík.
Rubikova kostka

Rubikova kostka môže byť:
Husár (rozlišovacia stránka)

Husár môže byť:
Ajn Zána

Ajn Zána (vo francúzskom prepise: "Aïn Zana") môže byť:
Ksar

Ksar (v spisovnej arabčine (al-)kasr, t.j. hláska "a" je na inom mieste) môže byť:
El-Ksar/El Ksar môže byť:
Husár (priezvisko)

Husár (o význame pozri husár) je slovenské priezvisko. Najčastejšie je v obciach Trenčianska Turná (okres Trenčín), Jarovnice (okres Prešov), v Poprade, Červenici (okres Prešov) a v Bratislave. V Česku sa najviac vyskytuje v meste Jaroměř.
Známi nositelia.
Pozri v článku Husár (rozlišovacia stránka).
Huszár

Huszár môže byť:
Kasr

Kasr (iný prepis: Qasr; s určitým členom Al-Kasr/Al-Qasr resp. lokálne varianty El Kasr/El Qasr alebo (El)Ksar) môže byť:
Huszár (priezvisko)

Huszár je maďarské priezvisko s významom husár. Na Slovensku je najčastejšie v mestách Nové Zámky, Dunajská Streda a Levice.
Známi nositelia.
Pozri v článku Huszár.
Adana

Adana môže byť:
Adna

Adna môže byť:
Mihál

Mihál je priezvisko, pozri Mihál (priezvisko), napr.:
Adina

Adina môže byť:
Lettrich

Lettrich je priezvisko, pozri Lettrich (priezvisko), napr.:
Rybář

Rybář môže byť:
Rybář (priezvisko)

Rybář je české priezvisko s významom rybár. Najčastejšie je v mestách Praha, Liberec a v Blansko.
Známi nositelia.
Pozri v článku Rybář.
Rubiks

Rubiks môže byť:
Velehrad

Velehrad (v latinských textoch v moravských kontextoch "Wel(l)egrad, Wel(l)ehrad") môže byť:
Veľhrad

Veľhrad môže byť:
Jane's Addiction

Jane's Addiction je americká rocková skupina, ktorá bola založená v Los Angeles v roku 1985. Jej pôvodnými členmi boli Perry Farrell (vokály), Dave Navarro (gitara), Eric Avery (basová gitara) a Stephen Perkins (bicie). Potom, ako sa skupina v roku 1991 rozpadla, znovu obnovila svoju činnosť v roku 1997 a neskôr v roku 2001, v oboch prípadoch s Averym. Začiatkom roka 2010 Avery opustil skupinu, pričom skupina začala na tvorbe nového materiálu.
Jane's Addiction je jednou z prvých skupín, ktoré vytvorili hnutie alternatívneho rocku. Stala sa tak ikonou toho, čo Farrell nazval "Alternative Nation". Skupina sa tiež umiestnila na 35. miesto v zozname "100 Greatest Artists of Hard Rock" stanice VH1.
Hudobný štýl a odkaz.
Skupina Jane's Addiction bola jedným z priekopníkov alternatívneho metalu a je takto uvádzaná pre mainstreamové uvedenie alternatívnej hudobnej scény v 90. rokoch. Skupina vznikla z glam metalovej a gotickej scény, a jej hudba obsahuje prvky heavy metalu, punk rocku, folku, jazz fusion, funk rocku, psychedelického rocku a progresívneho rocku. Medzi ďalšie významné žánre, ktoré ovplyvnili skupinu sú heavy metal 70. rokov, art rock, post-punk a glam rock. Skupina je tiež často označovaná za "punk-funkovú" a "funk metalovú". Ich album "Strays" je označovaný za nu metalový, pričom skupina je pre tento žáner predchodcom.
Medzi skupiny, ktoré boli ovplyvnené hudobnou Jane's Addiction, patria Tool, Korn, The Smashing Pumpkins, Limp Bizkit, Candlebox, P.O.D., Oceansize, Paul Banks zo skupiny Interpol, Nothingface, Stabbing Westward, Incubus, System of a Down, Strapping Young Lad, and doubleDrive.
Michálik

Michálik je priezvisko, pozri Michálik (priezvisko), napr.:
Michálik (priezvisko)

Michálik je slovenské priezvisko odvodené od mužského mena Michal. Na Slovensku je najčastejšie v meste Hriňová, obciach Horné Srnie, Horná Súča (obe okres Trenčín) a vo Zvolene .
Známi nositelia.
Pozri v článku Michálik.
Little Talks

„Little Talks“ je debutový singel islandskej indie folkovej/indie popovej skupiny Of Monsters and Men. Skladba bola vydaná ako hlavný singel z ich debutového albumu "My Head Is an Animal". Takisto bola vydaná na ich EP "Into the Woods". Skladbu napísali Nanna Bryndís Hilmarsdóttir a Ragnar Þórhallsson a produkoval ju Aron Þór Arnarsson. Skladba je napísaná v tónine D-dur.
Veľká cena Talianska 2013

Veľká cena Talianska 2013 (2013 Formula 1 Gran Premio d'Italia) boli preteky Formule 1, ktoré sa konali dňa 8. septembra 2013 na okruhu Autodromo Nazionale Monza, v Taliansku.
Okruh sa nachádza v krásnom prostredí lesov a z jedného miesta sa dokonca naskytá výhľad na Alpy. Je situovaný v kráľovskom parku v Monze, vzdialený iba 15 km severne od Milána. Legendárna trať patrí medzi najstaršie okruhy sveta a ako jedna z mála tratí stála pri zrode šampionátu Formule 1.
Veľká cena Talianska bola dvanástymi pretekmi sezóny 2013 a osemdesiatym tretím ročníkom Veľkej ceny Talianska.
Výsledky.
Kvalifikácia.
Poznámky:
Plavčík (zbojník)

Plavčík alebo Plavčík z Dunajova (? – † 1713) bol slovenský zbojník, člen Jánošíkovej a Uhorčíkovej družiny začiatkom 18. storočia. O jeho detstve nemáme žiadne údaje. Zbojníčil od roku 1708 po porážke v bitke pri Trenčíne. Do Jánošíkovej družiny ho zlákal Uhorčík spolu s Turjakom, zvaným Huncaga na jar 1712. Popravený bol v zime roku 1713. V septembri roku 1712 pravdepodobne bol prítomný pri streľbe na domanižského farára Juraja Vertíka. Najviac sa zdržiaval s Turjakom a Satorom, ktorý pochádzal z Poľska. V družine bol jednú celú sezónu 1712. Jeho príbeh sa končí v januári 1713 potom, ako ho pri prechode z lazov zlapala skupina pandúrov, načo bol veľmi prekvapený kvôli veľkému množstvu snehu v horách. Odviedli ho pravdepodobne do Žiliny, kde ho asi v polovici januára po útrpnom mučení popravili lámaním v kolese, a jeho rýchla smrť bola zapríčinená aj treskúcim mrazom. Či to bol on, kto prezradil Jánošíkov úkryt v Klenovci u Mravca, ostane navždy záhadou. Ako miesto jeho posledného odpočinku sa uvádzajú viaceré miesta, ale to skutočné už upadlo do zabudnutia.
Podobizeň Plavčíka sa nezachovala a nie je známa.
Castle Walls

„Castle Walls“ je skladba amerického rappera T.I. a americkej speváčky Christiny Aguilery pre siedmy štúdiový album T.I.-ho "No Mercy". Skladbu napísal T.I., Alexander Grant a Skylar Grey, pričom Grant vytvoril elektronickú produkciu pod pseudonymom Alex da Kid.
Majstrovstvá sveta v cestnej cyklistike 2013 – tímová časovka mužov

Tímová časovka mužov na majstrovstvách sveta v cestnej cyklistike 2013 bola jedna z dvanástich súťaží majstrovstiev sveta v cestnej cyklistike 2013. Zvíťazili v nej pretekári belgického tímu Omega Pharma – Quick-Step Cycling Team, na druhom mieste skončil austrálsky tím Orica-GreenEDGE a na treťom britský Sky ProCycling.
Priebeh.
Na rozdiel od ostatných disciplín, v tímových časovkách nesúťažia medzi sebou reprezentácie krajín, ale profesionálne cyklistické tímy. Na programe majstrovstiev sveta 2013 boli tímové časovky iba druhýkrát v histórii, po premiére na majstrovstvách sveta 2012. Trať tímovej časovky mužov bola rovinatá a mala dĺžku 57,2 km. Zúčastnilo sa jej 35 šesťčlenných tímov. Ako výsledný čas tímu sa rátal čas štvrtého pretekára tímu v cieli. Slovensko zastupovali Peter Velits, ktorý s tímom Omega Pharma – Quick-Step obhajoval zlatú medailu z predchádzajúcich majstrovstiev sveta 
a Peter Sagan, ktorý skončil s tímom Liquigas-Cannondale na majstrovstvách sveta 2012 na štvrtom mieste. Prvé súťažné družstvo odštartovalo 22. septembra 2013 o 14:00 hod v meste Montecatini Terme, cieľ bol na Nelson Mandela Forum vo Florencii. Zlaté medaily získali pretekári belgického tímu Omega Pharma – Quick-Step Cycling Team časom 1h 4' 16,81″, ktorí tak obhájili svoje víťazstvo z predchádzajúceho roku. Na druhom mieste skončili so stratou iba 0,81 sekundy cyklisti austrálskeho tímu Orica-GreenEDGE, bronzové medaily získali jazdci britského tímu Sky ProCycling. Víťazný tím absolvoval trať priemernou rýchlosťou 53,391 km/h. Tím Omega Pharma – Quick-Step zvíťazil v zložení Sylvain Chavanel, Michał Kwiatkowski, Tony Martin, Niki Terpstra, Kristof Vandewalle a Peter Velits. Bola to takmer identická zostava, ktorá získala zlaté medaily na majstrovstvách sveta 2012. Jediným nováčikom bol Michał Kwiatkowski, ktorý nahradil Toma Boonena. Slovensko v osobe Petra Velitsa získalo zlatú medailu hneď v úvodný deň šampionátu. 
Peter Sagan, ktorý podľa jeho vlastných slov bral časovku ako zahrievacie preteky pred pretekmi jednotlivcov s hromadným štartom, 
skončil s tímom Cannondale Pro Cycling na siedmom mieste.
You Don’t Know

„You Don’t Know“ je prvý singel z kompilačného albumu "" amerického rappera Eminema. Na skladbe sa podieľali Eminem, 50 Cent, Lloyd Banks a Cashis.
Kolektívny šport

Kolektívny šport je taký šport, ktorý je určený pre kolektív hráčov. V kolektívnych športoch proti sebe nastupujú dve (niekedy tri, napr. kin-ball) skupiny hráčov. Výsledok je výraznejšou mierou ovplyvnený súčinnosťou a súhrou celého tímu, už menej individuálnymi výkonmi jednotlivých hráčov.
Pravidlá jednotlivých kolektívnych športov stanovujú počet hráčov na ihrisku a možnosťou striedania hráčov v priebehu hry. V rámci rekreačného prevádzania týchto športov nie je nutné sa týmito pravidlami riadiť a počet hráčov a podmienky striedania je možné upraviť podľa vlastných potrieb.
David Copperfield (iluzionista)

David Copperfield, vlastným menom David Seth Kotkin, (* 16. september 1956, Metuchen, New Jersey, USA) je americký iluzionista. Je považovaný za komerčne najúspešnejšieho mága v histórii.
S iluzionizmom začal už vo svojom detstve. Známym sa stal pre svoju schopnosť kombinovania ilúzií a rozprávačstva. Počas svojej vyše 30-ročnej kariéry získal 11 Guinnessových rekordov a hviezdu na Hollywoodskom chodníku slávy. Francúzska vláda ho pasovala za rytiera a americká Kongresová knižnica ho vyhlásila za žijúcu legendu.
Kol

Kol („krásna noha“) bol rod malého teropóda z čeľade Alvarezsauridae, žijúceho na území dnešného Mongolska v období vrchnej kriedy (asi pred 75 miliónmi rokov). Tento rod bol podstatne väčší ako ostatné známe alvarezsauridy, dosahoval približne dvojnásobku dĺžky rodu Shuvuuia. Bol však vo svojom ekosystéme (lokalita Ukhaa Tolgod) podstatne vzácnejší. Jediný druh je Kol ghuva.
Je známy iba podľa jedinej dobre zachovanej kostry zadnej končatiny. Materiál nesie označenie IGM 100/2011. Presné vzťahy k ostatným zástupcom čeľade nie je možné rozoznať, zdá sa však, že išlo o pomerne odvodený, pokročilý taxón. Výrazné sú predovšetkým kurzoriálne adaptácie na kostre nohy, Kol bol teda zrejme rýchlym a aktívnym bežcom.
Martin Solveig

Martin Picandet (* 22. september 1976, Paríž, Francúzsko), viac známy ako Martin Solveig je francúzsky DJ a producent elektronickej hudby. Je hosťom týždennej rozhlasovej show s názvom "C'est La Vie". Je majiteľom vydavateľstva Mixture Stereophonic. V roku 2009 sa umiestnil na 49. mieste v zozname časopisu DJ Mag.
História.
Svoj pseudonym "Solveig" si vybral ako poctu francúzskej herečke Solveig Dommartin.
V roku 2011 bol oficiálne menovaný ako jeden z producentov Madonninho nového štúdiového albumu.
Singer Building

Singer Building alebo Singer Tower bol mrakodrap v New Yorku, postavený roku 1908 podľa návrhu architekta Ernesta Flagga. V samotnom meste to bola najvyššia budova, a v rokoch 1908 – 1909 aj najvyššia v celom svete. Bola centrálou spoločnosti Singer Manufacturing Company, vyrábajúcej šijací stroje.
Mrakodrap stál na rohu Broadwaya a "Liberty Street". V 60. rokoch sa budova stala neekonomická, pretože priestory vo vysokých podlažiach mali malú pôdorysnú výmeru. Dodnes je najvyššou budovou, ktorá bola kontrolovane zdemolovaná. Stalo sa od septembra 1967 do roku 1968 a na jej mieste bola postavená nová výšková budova U.S. Steel Building. Ta slúžila ako kancelárska budova pôvodne pre ocelárský koncern, naskôr pre burzu NASDAQ a teraz v nej je jeden mestský úrad.
Tell Karámil

Tell Karámil (iný prepis:..."Qarámil") alebo (podľa lokálnej výslovnosti) Tell Karámel (iný prepis:..."Qarámel") je tell resp. archeologické nálezisko na severe Sýrie, na sever od mesta Halab a od pohoria Taurus. Stavba bola postavená asi v roku 10000 pred Kr. Pochádza z obdobia neolitu.
Tappa-je Sejalk

Tappa-je Sejalk (-po perzsky; perzským písmom: تپه سیلک; iné prepisy: Tappa(-je) S(e)jalk, Tappe(-je) S(e)jalk, Tappa(-je) Sijalk, Tappe(-je) Sijalk; iný názov: Tepe S(e)jalk, Tepe Sijalk; anglické prepisy: "Tepe Sialk, Tappa(h)(-ye) Sialk/S(e)yalk, Tappe(h)(-ye) Sialk/S(e)yalk/Siyalk") je archeologické nálezisko (dve sídliskové mohyly - telly a dve pohrebiská) asi 3 km juhozápadne od mesta Kášán v strede Iránu.
Rozlišujú sa tu vrstvy Sialk I až VI. Z toho najstaršie dve (I a II) sú zastúpené len na severnom telli. Najstaršia vrstva (Sialk I) pochádza asi z obdobia 5800 - 5000 pred Kr, najmladšia vrstva z 1. tisícročia pred Kr..
Na nálezisku (južný tell) sa nachádza(l) významný zikkuratu podobný útvar, u ktorého nie je jasný dátum vzniku, ani či ide vôbec o zikkurat.
Summer in Kingston

Summer in Kingston je desiaty štúdiový album jamajského dancehallového speváka Shaggyho, ktorý bol exkluzívne vydaný vo forme digital download dňa 19. júla 2011. Hlavný singel albumu „Fired Up (F*ck the Rece$$ion)“ bol vydaný dňa 8. marca 2011 a obsahuje spev kubánskeho rappera Pitbulla.
Slovakian Airlines

Slovakian Airlines, a. s. bola slovenská letecká spoločnosť, sídliaca na Letisku M. R. Štefánika v Bratislave.
História.
Spoločnosť vznikla 8. februára 2011 pod názvom "Bratavia". Dňa 12. marca 2011 sa názov spoločnosti zmenil na "Slovakian Airlines".
Aerolínie prišli o svoje jediné lietadlo, ktoré začiatkom februára 2012 odletelo z bratislavského letiska na ktorom parkovalo niekoľko mesiacov späť do Jerevanu. Dôvodom mala byť strata záujmu zo strany investora – Armavie Airlines. Okrem iného mala firma aj personálne problémy keď stratila niekoľko svojích zamestnancov vrátane riaditeľa, dva mesiace nevyplácala svojích zamestnancov a dlžila taktiež Bratislavskému letisku za parkovanie lietadla.
Okrem lietadla nemala pripravený žiadny letový plán, celkové zameranie a aj doriešené vzťahy medzi investormi.
V októbri 2012 bol na majetok spoločnosti vyhlásený konkurz Okresným súdom Bratislava I.
Flotila.
Slovakian Airlines prevádzkovala jeden Boeing 737-500 s imatrikulačnou značkou OM-BTS, ktorý do flotily spoločnosti pribudol v septembri 2011. Lietadlo bolo prenajaté od arménskej leteckej spoločnosti Armavia. Stroj predtým lietal pre ČSA pod českou imatrikulačnou značkou OK-CGK. Lietadlo absolvovalo v auguste 2011 technický zálet v rámci prevzatia novým majiteľom. 2. septembra 2011 preletelo z Prahy do Jerevanu, kde absolvovalo niekoľko komerčných letov pod registráciou spoločnosti Armavia. 20. septembra priletel Boeing 737-500 už vo farbách spoločnosti Slovakian Airlines z anglického Norwichu do Bratislavy. Lietadlo najprv uskutočnilo slávnostný prelet ponad vzletovú a pristávaciu dráhu letiska a potom pristálo.
Iguanacolossus

Iguanacolossus je rod dávno vyhynutého ornitopódneho dinosaura zo skupiny Iguanodontia, ktorý žil v období spodnej kriedy asi pred 130 miliónmi rokov. Fosílne pozostatky tohto dinosaura boli objavené na území štátu Utah v USA. Išlo o vývojovo primitívneho zástupcu skupiny, ktorý dosahoval pomerne značných rozmerov (dĺžka okolo 9 metrov); odtiaľ aj jeho názov. Tento bylinožravý dinosaurus bol opísaný na základe čiastočne dochovanej kostry jedného jedinca (UMNH VP 20205) spolu s ďalším ornitopódom rodu Hippodraco. Opísaný bol v novembri roku 2010 tímom amerických paleontológov zo sedimentov súvrstvia Cedar Mountain. Je známy iba jeden druh tohto rodu, Iguanacolossus fortis(latinské druhové meno znamená „silný, mocný“).
Brownsville

Brownsville je americké mesto v Cameron County v južnom Texase. Nachádza sa na severnom brehu rieky Rio Grande a hraničí s mexickým mestom Matamoros. V roku 2010 malo 175 023 obyvateľov, aglomerácia Matamoro-Brownsville mala 1 136 995 obyvateľov. Je to najdôležitejšie mesto metropolitného regiónu Brownsville–Harlingen–Raymondville, je zároveň najjužnejším texaským mestom. Cez rieku prechádzajú tri mosty, ktoré mesto spájajú s priľahlým Mexikom. V meste sú dve univerzity a medzinárodné letisko. Narodil sa tu známy herec Kris Kristofferson.
Hospodárstvo.
Významnou súčasťou ekonomiky mesta je prístav. Je vzdialený 3,2 km od mesta a predstavuje významnú spojnicu medzi cestnou sieťou Mexika a Gulf Intracoastal Waterway of Texas.
Množstvo nákladov smeruje z Monterrey v Mexiku, ktoré je jedným z najväčších priemyselných miest v Latinskej Amerike.
Externé odkazy.
Oficiálna stránka
Hippodraco

Hippodraco je rod dávno vyhynutého ornitopódneho dinosaura zo skupiny Iguanodontia, ktorý žil v období spodnej kriedy (asi pred 124 miliónmi rokov). Fosílne pozostatky tohto dinosaura boli objavené na území štátu Utah v USA. Išlo o vývojovo primitívneho zástupcu skupiny, ktorý dosahoval menších rozmerov (dĺžka okolo 4,5 metra). Bol opísaný spolu s väčším príbuzným rodu Iguanacolossus na základe čiastočne dochovanej kostry jedného jedinca (UMNH VP 20208). Opísaný bol v novembri roku 2010 tímom amerických paleontológov zo sedimentov súvrstvia Cedar Mountain. Je známy iba jeden druh tohto rodu, Hippodraco scutodens.
Uteodon

Uteodon je vyhynutý rod bylinožravého vtákopanvového dinosaura, žijúceho v období vrchnej jury na území dnešného Utahu. Pôvodne bol pripisovaný rodu Camptosaurus. Jeho jediný druh je Uteodon aphanoecetes. 
Opísaný je podľa neúplného postkraniálneho skeletu vrátane niekoľkých stavcov a kostí predných i zadných končatín.
Bryan (Texas)

Bryan je mesto v Brazos County vo východnom Texase. V roku 2010 malo 76 201 obyvateľov. Je sídlom Bazos County a spolu s mestom College Station tvorí aglomeráciu Bryan-College Station metropolitan area s počtom obyvateľov okolo 190 000. 
V meste sa nachádza univerzita. Lokalita mesta má približne rovnakú vzdialenosť do troch z 10 najväčších amerických miest. Bryan je vzdialený 148 km od Houstonu, 267 km od San Antonia a 272 km od Dallasu.
Externé odkazy.
Oficiálna stránka
Luna 10

Luna 10 bola sovietska automatická kozmická sonda, ktorá sa v roku 1966 stala prvou umelou družicou Mesiaca.
Sonda typu" E-6S" bola vyrobená v konštrukčnej kancelárii OKB Lavočkina a mala . Základom jej konštrukcie je guľová nádrž s okysličovadlom, na ktorej je umiestnená nádrž s palivom a brzdiaci raketový motor. V prednej časti sondy je umiestnené hermeticky uzavreté valcovité puzdro o veľkosti 0,9 × , ktoré obsahovalo vedecké prístroje pre meranie kozmického žiarenia v blízkosti Mesiaca, jeho magnetického poľa, či detektor mikrometeoroidov, neobsahovala však fotografické prístroje.
Sonda štartovala z kozmodrómu Bajkonur 31. marca 1966 pomocou rakety Molnija-M, ktorá ju dopravila na parkovaciu obežnú dráhu okolo Zeme vo výške približne . Následne bola sonda navedená na translunárnu dráhu a 3. apríla ako prvá umelá družica v histórii zakotvila pomocou brzdiaceho motora na selenocentrickej obežnej dráhe vo výške 350 × nad povrchom Mesiaca. Po ukončení brzdiaceho manévru sa od hlavného telesa sondy oddelilo valcové puzdro s vedeckou aparatúrou a začalo plniť vedeckú činnosť letu.
Sonda ukončila svoju činnosť po 56 dňoch letu a 460 obehoch Mesiaca kvôli vybitiu chemických batérii. Okrem vedeckých údajov odvysielala na Zem pri príležitosti zjazdu Komunistickej strany ZSSR aj Internacionálu.
Poker Face

 
„Poker Face“ je druhý singel americkej popovej speváčky Lady Gaga z jej debutového albumu "The Fame". Singel bol vydaný 23. septembra 2008.
Externé odkazy.
Oficiálny videoklip k pesničke
Bryan

Bryan môže byť:
Brownwood

Brownwood je mesto v Brown County v centrálnej časti Texasu. Je sídlom "Howard Payne University". 
Nachádza sa tu železničný terminál a letisko. Na sever od mesta leží Lake Brownwood. Je to vodná nádrž s rozlohou 30 km2, ktorá bola vytvorená prehradením rieky Pecan Bayou. Pri nádrži je rozsiahla ponuka vodných športov. Je tiež obľúbeným miestom rybárov.
Externé odkazy.
Oficiálna stránka
Jazero svätej Kláry

Jazero svätej Kláry (anglicky Lake Saint Clair) je jazero v Severnej Amerike v systéme veľkých kanadsých jazier. Nachádza sa medzi Huronským a Erijským jazerom. Jazerom prechádza štátna hranica medzi Kanadou (Ontario) a USA (Michigan). Má rozlohu . Je 42 km dlhé a maximálne široké. Priemerne je hlboké a dosahuje maximálnu hĺbku . Objem vody je . Leží v nadmorskej výške .
Vodný režim.
Do jazera ústi rieka svätej Kláry a odteká rieka Detroit.
Doprava.
Jazero je súčasťou vodnej cesty cez veľké kanadské jazerá a za tým účelom bola vybudovaná cez jazero lodná trasa hlboká .
Osídlenie pobrežia.
Pri odtoku rieky Detroit ležia mesta Detroit (Michagan, USA) a Windsor (Ontário, Kanada).
Coconut Tree

„Coconut Tree“ je skladba švédsko-konžského speváka-skladateľa Mohombi a americkej speváčky Nicole Scherzinger, z jeho debutového albumu "MoveMeant". Skladba bola vydaná vo Švédsku ako singel vo forme digital download dňa 15. apríla 2011. Skladbu napísali RedOne, AJ Junior, Mohombi, Bilal "The Chef", Jimmy Joker, Beatgeek a producentom bol RedOne. Skladba dosiahla 8. miesto v rebríčku Sverigetopplistan.
Hudobné video.
Hudobné video k skladbe „Coconut Tree“ bolo prvýkrát vydané dňa 31. mája 2011 na YouTube.
Carlsbad (Texas)

Carlsbad je nezaradenou komunitou, t.j. nie je to ani mesto, ani obec v okrese Tom Green County v Texase. Nachádza sa severozápadne od mesta San Angelo, sídla Tom Green County. Hoci Carlsbad je nezaradenou komunitou, nachádza sa tu poštový úrad s PSČ 76934. Podľa sčítania obyvateľstva z roku 2010 tu žilo 710 obyvateľov. Osada bola založená v roku 1907.
Just Dance

 
„Just Dance“ je debutový singel americkej popovej speváčky Lady Gaga z jej debutového albumu "The Fame". Singel bol vydaný 8. apríla 2008.
Externé odkazy.
Oficiálny videoklip k pesničke
Bad Boy

„Bad Boy“ je trance skladba nemeckej skupiny Cascada z jej debutového albumu "Everytime We Touch". Je to druhý singel vydaný v Rakúsku a Nemecku po úspešnom singli „Miracle“.
Slovenské energetické strojárne

Slovenské energetické strojárne akciová spoločnosť (skrátene SES a. s.) je slovenský podnik zaoberajúci sa výrobou kotlov pre elektrárne a spaľovne. Podnik sídli v meste Tlmače. Vznikol v 50. rokoch 20. storočia a na akciovú spoločnosť bol pretransformovaný v roku 1992. V súčasnosti zamestnáva asi 2 000 pracovníkov.
Majoritným vlastníkom akcií podniku je od roku 2006 spoločnosť "Segfield Investment" z Cypru, ktorá je súčasťou skupiny J&amp;T Finance Group.
K-Multimedia Player

K-Multimedia Player (známy tiež ako The KMPlayer, KMPlayer alebo KMP) je multimediálny prehrávač pre Microsoft Windows, ktorý prehráva množstvo formátov vrátane VCD, DVD, AVI, MKV, Ogg, OGM, 3GP, MPEG-1/2/4, WMV, RealMedia, FLV a QuickTime. Má medzi užívateľmi významnú základňu a získal si výborné hodnotenie na nezávislých download webstránkach.
Zoznam európskych dinosaurov

Zoznam rodových mien nelietavých dinosaurov, ktorých fosílie boli objavené na území Európy.
São Mateus

São Mateus je mesto a obec (município) vo východnej Brazílii v štáte Espírito Santo. Od hlavného mesta štátu Vitória je vzdialené 219 km. Osada na mieste tunajšieho mesta bola založená už v roku 1544.
Jeho ekonomika je založená na prieskume a ťažbe ropy. Ložiská boli objavené v sedemdesiatych rokoch a v posledných desiatich rokoch bol postavený veľký spracovateľský terminál.
Mesto sa tiež vyznačuje silným turistickým zázemím, a to ako historickými pamiatkami tak každoročným karnevalom v Guriri, hlavnom letovisku tohto prímorského mesta. Za zhliadnutie stojí aj starobylý prístav. Letisko "Tancredo Neves de Almeida" je zamerané prevažne na charterové lety.
Childress

Childress je mesto v rovnomennom county, nachádza sa na severe Texasu. Je pomenované po Georgeovi Campbellovi Childressovi, hlavnému autorovi Texaskej deklarácie nezávislosti. V blízkosti mesta je známy poľovnícky revír a 14 km od mesta sa nachádza Baylor Lake, miesto rybárov. V meste žil v rokoch 1905 a 1906 Walter Chrysler, zakladateľ Chrysler Motor Corporation a narodil sa tu Lou Dobbs, autor celoštátnej CNN show Lou Dobbs Tonight.
Externé odkazy.
Oficiálna stránka
Teratophoneus

Teratophoneus bol rod veľkého mäsožravého dinosaura (teropóda) z čeľade Tyrannosauridae, ktorý žil v období vrchnej kriedy (stupeň kampán, asi pred 75 miliónmi rokov) na území dnešného Utahu v Spojených štátoch. Fosílie tohto vrchnokriedového dinosaura boli objavené v usadeninách súvrství Kaiparowits. Opísaný bol podľa čiastočne zachovanej lebky a postkraniálnej kostry tímom amerických paleontológov začiatkom roka 2011.
Typovým a jediným druhom je Teratophoneus curriei, ktorý bol pomenovaný na počesť kanadského paleontológa Philovi J. Curriemu.
Qiupalong

Qiupalong (doslova „drak zo súvrstvia Quiupa“) bol rod štíhle stavaného dinosaura, patriaceho do taxónu Ornithomimosauria (skupinu primárne dravých dvojnohých dinosaurov). Žil na území dnešnej čínskej provincie Che-nan. Qiupalong je jediným známym zástupcom vrchnokriedových zástupcov taxónu Ornithomimosauria mimo púšte Gobi a zároveň najjužnejšie žijúcim východoázijským zástupcom taxónu Ornithomimosauria svojej doby. Jediný (a typový) druh Qiupalong henanensis bol opísaný tímom čínskych paleontológov (Li Xu, Yoshitsugu Kobayashi, Junchang Lü, Yuong-Nam Lee, Yongqing Liu, Kohei Tanaka, Xingliao Zhang, Songhai Jia a Jiming Zhang) v roku 2011.
Labocania

Labocania bol rod teropódneho dinosaura, patriaceho zrejme do nadčeľade Tyrannosauroidea. Žil v období vrchnej kriedy (asi pred 70 miliónmi rokov) na území dnešného Mexika (Baja California). Rodové meno bolo odvodené z názvu geologickej formácie „La Bočan Roja“ (v preklade „červené pery“). Typový a jediný druh Labocania anomala bol opísaný paleontológom Ralphom Molnarom v roku 1974. Materiál pozostáva z dosť nekompletných fragmentov, preto je zaradenie a príbuzenstvo tohto dinosaura neisté. Labocania vykazuje isté podobnosti v utváraní panvy (sedacej kosti) s tyranosaurami, ďalšie znaky sú však trochu nepresvedčivé. Lebečné kosti sú veľmi robustné. Celková dĺžka dinosaura mohla činiť 6 m, takže bol stredne veľkým predátorom. V roku 2004 ho zaradil paleontológ Thomas Holtz Jr. ako možného príslušníka skupiny Tyrannosauroidea.
Jeyawati

Jeyawati bol rod bylinožravého dinosaura z nadčeľade Hadrosauroidea, žijúceho v období ranej vrchnej kriedy (stupeň turón, asi pred 90 miliónmi rokov) na území dnešných USA (Nové Mexiko).
Holotyp má katalógové označenie MSM P4166. Typovým a jediným druhom je Jeyawati rugoculus, opísaný roku 2010. Kladistická analýza naznačuje, že Jeyawati bol vývojovo primitivnejším hadrosauroidom ako rody Shuangmiaosaurus, Telmatosaurus a Bactrosaurus a naopak odvodenejším než rody Eolambia, Probactrosaurus a Protohadros.
Janenschia

Janenschia je vyhynutý rod veľkého sauropódneho dinosaura, žijúceho v období vrchnej jury (asi pred 155 miliónmi rokov) na území východnej Afriky. Ide zrejme o najstaršieho dnes známeho titanosaura. Pôvodne bol považovaný za druh rodu "Tornieria"/"Barosaurus" (ako „Gigantosaurus“), neskôr však bola určená príslušnosť k titanosaurom. Tento mohutný bylinožravec je známy zatiaľ iba z územia dnešnej Tanzánie.
Typový a tiež jediný známy druh Janenschia robusta bol opísaný v roku 1991 nemeckým paleontológom Rupertom Wildom. Rod nesie názov na počesť paleontológa Wernera Janenscha.
Jerišská veža

Jerišská veža je veža, ktorá stála pri (neskoršom) meste Jericho v Predjordánsku. Je to asi vysoká kamenná budova postavená asi 8000 rokov pred Kr. Patrí k najstarším kamenným stavbám ľudstva. Veža bola najvyššou stavbou sveta do roku 5500 pred Kr., keď ju predbehol Zikkurat Elam, no najvyššou vežou sveta bola do roku 1500 pred Kr., keď ju predbehol Obelisk v Luxore. Veža bola postavená v období neolitu. Je to pamiatka mesta Jericho spolu s Jerišskými múrmi.
Example

Elliot John Gleave (* 20. jún 1982, Londýn, Anglicko), najviac známy ako Example je anglický spevák a rapper. Má podpísanú zmluvu s vydavateľstvom Data Records. Jeho pseudonym vznikol tak, že jeho iniciály E.G. sú skratkou tiež latinskej frázy "Exempli gratia", čo znamená "napríklad".
Jeho tretí album s názvom "Playing in the Shadows" bol vydaný 4. septembra 2011.
Špilár

Špilár je priezvisko, pozri Špilár (priezvisko), napr.:
Vodičský preukaz

Vodičský preukaz je doklad, ktorým sa preukazuje vodičské oprávnenie na riadenie motorových vozidiel ako sú motocykle, osobné či nákladné automobily, autobusy alebo traktory na verejných cestách. Na získanie vodičského oprávnenia je potrebné absolvovať predpísaný výcvik, ktorý je ukončený skúškou. Vodičský preukaz získava uchádzač v autoškole.
História.
Prvý vodičský preukaz bol vydaný v roku 1888 vynálezcovi automobilu, Karlovi Benzovi. Sťažnosti na hluk a zápach od jeho vozidla Benz Patent-Motorwagen ho donútili, aby požiadal o písomné zvolenie orgánov mesta Mannheim. Skutočné vodičské preukazy boli zavedené 29. septembra 1903 v Prusku.
V USA v dôsledku nehodovosti a úmrtí na cestách zaviedli zákonodarcovia povinnosť vodičských preukazov od roku 1910.
Dalhart

Dalhart je americké mesto v Dalhart County a Hartley County v severnom Texase. Je známe ako brána do Skalistých hôr Colorada. Pozícia mesta v Texas Panhandle, len mesto Texline leží severnejšie, z neho robí ideálnu zastávku pre turistov, vracajúcich sa z hôr.
XIT ranč.
Dalhart je tiež známy ako "XIT City" pre jeho vzťah s historickým XIT rančom. Rozloha ranču predstavovala 3 000 000 akrov (12 000 km2), osadníci ho dostali výmenou za územie, na ktorom leží hlavné mesto Austin. Ranč bol zrušený v roku 1912, ale jeho história je zaznamenaná v XIT múzeu. 
Hospodárstvo.
Hospodárstvo je zamerané na poľnohospodárstvo, vrátane farmárstva, rančerstva, živočíšnu výrobu, veľké farmy ošípaných. V poslednom čase bola vybudovaná mliekáreň, premiestnená z Kalifornie. Výstavba továrne na spracovanie syrov kalifornskou firmou Hilmax priniesla mestu približne 300 pracovných miest. Počas rozkvetu XIT ranču bola krajina prériou. Časť prérie bola premenená na ornú pôdu, ale nedostatok vlahy neumožnil jej produktívne využívanie. Následne boli vybudované zavlažovacie zariadenia, ktoré umožnili najmä pestovanie kukurice.
Zaujímavosťou je, že ulice centra mesta sú dláždené tehlami.
Externé odkazy.
Oficiálna stránka
Colatina

Colatina je mesto a obec (município) vo východnej Brazílii v štáte Espírito Santo. Mesto je známe svojimi nádhernými západmi slnka a festivalmi, ktoré sa konajú po celý rok. 
Ekonomika mesta bola založená na ťažbe vzácneho dreva, ako palisander a mahagón. Neskôr hlavným odvetvím bolo pestovanie kávy. V 60-tych rokoch bol typ kávy Arabica nahradený "robustnou" kávou, ktorá vyhovovala miestnym klimatickým podmienkam. V období medzi koncom päťdesiatych rokov a začiatkom rokov sedemdesiatych bol región hlavným svetovým producentom tohto druhu kávy, ktorý sa používa ako "zmes" kávy na komerčnej báze.
V tom čase bola Colatina, spolu so štyrmi ďalšími obcami, zaradená ako najprogresívnejšie mesto v Brazílii v súťaži sponzorovanej brazílskym Inštitútom mestskej správy a časopisom "O Cruzeiro". 
Výroba kávy je dôležitá aj v súčasnosti, významnou firmou je napríklad Cafe Meridian, ale významnú úlohu v miestnom hospodárstve hrá od 70 rokov odevný priemysel, ktorý časť výroby exportuje.
Denison

Denison je americké mesto v Grayson County v severnom Texase. Je jedno z dvoch najdôležitejších miest Sherman-Denison Metropolitan Statistical Area, ktorá má spolu približne 120 000 obyvateľov. Bolo založené v roku 1872 a nesie meno amerického viceprezidenta Georgea Denisona.
Dwight Eisenhower.
Prezident Spojených štátov Dwight D. Eisenhower sa narodil v Denisone v roku 1890 a je zďaleka najznámejšou osobnosťou mesta. Jeho rodný dom mesto v roku 1946 odkúpilo a spravuje ho aj v súčasnosti. Po prezidentovi a veliteľovi Spojencov v druhej svetovej vojne je pomenovaný aj park, "Eisenhower State Park" pri jazere Texoma.
Externé odkazy.
Oficiálna stránka